لاہور: لاہور نا انسداد دہشت گردی نا خصوصی عدالت گلبرگ اٹی عسکری ٹاور آ جلہو نا دوبہ ٹی درج مقدمہ ٹی اسد عمر نا عبوری ضمانت اٹی 27 جون اسکان ودکی کرے۔ عدالت بروک آ سماعت آ جاست وپاستی آفیسر آن جاست وپاستی رپورٹ ءِ بٹنگا۔ انسداد دہشت گردی عدالت نا جج اعجاز احمد بٹر کیس انا سماعت ءِ کرے۔ سے شنبے نادے آ اسد عمر تینا عبوری ضمانت نا معیاد چٹنگ آ عدالت اٹ پیش مس و تینا حاضری ءِ خلفے۔ داوخت آ اسد عمر عدالتی پرمان آ اسہ لکھ انا ضمانتی مچلکہ ہم جمع کرفے۔ تدوک آ سماعت آ عدالت اسد عمر ءِ ضمانت نا عوض اسہ لکھ انا ضمانتی مچلکہ جمع کرفنگ نا پارت کریسس۔ اسد عمر پولیس تھانہ گلبرگ اٹی عسکری ٹاور آ جلہو و جلاؤ گھیراؤ نا دوبہ ٹی درج کروک آ مقدمہ ٹی پندار کرے۔
(اے پی پی)
